Verejný obstarávateľ: **Obec Košarovce, 094 06 Košarovce 172**

Predmet zákazky: Areál detského ihriska v obci Košarovce

Zákazka: Zákazka s nízkou hodnotou

Postup: Výzva na predkladanie cenových ponúk

Sp. zn.: 001/ZNH/11/2019 Košarovce, dňa 13. 11. 2019

**Vec: Výzva na predloženie cenových ponúk - z a s l a n i e**

Obec Košarovce, 094 06 Košarovce 172ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z. z. o verejnom obstarávaní v platnom znení, vyhlásila súťaž na dodanie vyššie uvedeného predmetu zákazky.

Týmto Vás vyzývame na účasť v predmetnom verejnom obstarávaní a na predloženie cenovej ponuky. Podrobné podmienky verejného obstarávania Vám zasielame v prílohách.

Veríme, že sa tohto verejného obstarávania zúčastníte a predložíte súťažnú ponuku v zmysle stanovených podmienok.

...............................................................................

Peter Čokota - starosta obce

Príloha: - Výzva na predloženie cenovej ponuky

* Technická správa
* Návrh uchádzača na plnenie kritérií
* Neocenený výkaz výmer
* Výkresová dokumentácia
* Zmluva o dielo

Verejný obstarávateľ: **Obec Košarovce, 094 06 Košarovce 172**

Predmet zákazky: Areál detského ihriska v obci Košarovce

Zákazka: Zákazka s nízkou hodnotou

Postup: Výzva na predkladanie cenových ponúk

**VÝZVA NA PREDKLADANIE CENOVÝCH PONÚK**

Obec Košarovce, 094 06 Košarovce 172ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z. z. o verejnom obstarávaní v platnom znení, vyhlasuje súťaž na dodanie vyššie uvedeného predmetu zákazky.

**IDENTIFIKAČNÉ ÚDAJE VEREJNÉHO OBSTARÁVATEĽA:**

Názov a sídlo: **Obec Košarovce, 094 06 Košarovce 172**

Štatutárny zástupca: **Peter Čokota - starosta obce**

IČO: **00332496**

Tel.: **+421 57 44 98 129**

e-mail: [**obeckosarovce@gmail.com**](mailto:obeckosarovce@gmail.com)

**PODROBNÝ POPIS PREDMETU ZÁKAZKY:**

Predmetom zákazky je jeden stavebný objekt, so samostatnou funkciou detského ihriska s  umiestnený na parcele CKN 245/ 1, kat. územie Košarovce, vedenej na LV 333 . Základnými prvkami sú objekty na hranie a pohybové aktivity. Stavebný objekt bude upravený, zhutnený vrstvami štrkodrvy s pochôdznou trávnatou vrstvou a pod jednotlivými objektmi je navrhnutá dopadová ochranná plocha. Detské ihrisko bude pozostávať z nasledujúcich prvkov: detská nerezová zostava veža 1 ks, vláčik s tunelom 1 ks, hojdačka na pruženie motorka 1 ks, , kolotoč na státie 1 ks, reťazová nerezová hojdačka - závesná 1 ks, . Podrobný popis predmetu zákazky je uvedený v prílohách:

* Technická správa
* Neocenený výkaz výmer
* Výkresová dokumentácia.

Záujemcovia môžu vykonať tváromiestnu obhliadku miesta dodania predmetu zákazky. Vzhľadom na to, že sa jedná o verejne prístupné miesto, nie je nutná účasť zástupcu verejného obstarávateľa.

**Slovník spoločného obstarávania (CPV):** 45236210 - 5

**Predpokladaná hodnota zákazky:** 11 243, 19 € bez DPH

**Rozdelenie zákazky:** Predmet zákazky tvorí **jeden logický celok**. Uchádzač predkladá ponuku na celý predmet zákazky.

**Možnosť predloženia variantných riešení:** Nie

**Miesto dodania predmetu zákazky:** Obec Košarovce, 094 06 Košarovce 172, parc. č. CKN 245/ 1, kat. územie Košarovce

**Lehota na predkladanie cenových ponúk:** najneskôr do 25.11.2019 do 12:00 hod.

**Lehota viazanosti ponúk:** 31. 06. 2020

**Lehota dodania predmetu zákazky:** do 31. 06. 2020

**Podmienky účasti záujemcov:** Záujemca musí byť oprávnený dodať predmet zákazky.

**Minimálna záruka:** Verejný obstarávateľ požaduje záruku 72 mesiacov.

**Typ zmluvy:** Zmluva o dielo (návrh zmluvy je v prílohe)

Dodávateľ je povinný zabezpečiť kompletné dodanie predmetu zákazky.

Záujemca musí pri vypracovávaní cenovej ponuky rešpektovať minimálnu vyžadovanú technickú úroveň a všetky požiadavky uvedené v tejto výzve, jej prílohách a platných právnych predpisoch.

Predložené riešenie musí zodpovedať všetkým platným normám SR a musí spĺňať požiadavky uvedené v tejto výzve a jej prílohách.

**KRITÉRIA NA VYHODNOTENIE PONÚK A VYPRACOVANIE PONUKY:**

Kritériá na vyhodnotenie ponúk:

* jediným kritériom na vyhodnotenie ponúk je najnižšia **cena v EUR vrátane DPH.**

Uchádzač vypracuje cenovú ponuku tak, že nacení požadované položky neoceneného výkazu výmer (príloha tejto výzvy) cenami v požadovanom zložení, kde bude uvedená cena celkom rozpísaná na zloženie podľa základov DPH a DPH, sadzba DPH, cena celkom bez DPH a cena celkom vrátane DPH. Takto vyhotovenú cenovú ponuku podpíše osoba oprávnená konať v mene uchádzača. Ak uchádzač nie je platcom DPH, uvedie len ceny vrátane DPH. Na skutočnosť, že nie je platcom DPH upozorní v ponuke.

Keďže predmetom zákazky je jeden logický celok, cenová ponuka musí byť komplexná, t.j. cena musí v sebe zahŕňať všetky náklady dodávateľa na kompletné dodanie predmetu zákazky.

**SPÔSOB PREDKLADANIA PONÚK:**

Uchádzač predloží cenovú ponuku v slovenskom jazyku a v zmysle predchádzajúceho bodu:

1. **v listinnej podobe,** ktorú uchádzač doručí osobne alebo poštovou službou na adresu: Obec Košarovce, 094 06 Košarovce 172, alebo
2. **e-mailom** – v tom prípade uchádzač naskenuje a zašle na e-mailovú adresu verejného obstarávateľa podpísanú cenovú ponuku

**DOPLŇUJÚCE INFORMÁCIE**

Ak sú niekde v podkladoch uvedené požiadavky, alebo odkazy na obchodné firmy, názvy alebo mená a priezviská, špecifické označenia výrobkov a služieb, ktoré platia pre určitého podnikateľa resp. jeho organizačnú zložku za príznačné, patenty na vynálezy, úžitkové vzory, priemyselné vzory, ochranné známky alebo označenia pôvodu, nejedná sa o preferovanie či zámerné zvýhodnenie týchto a diskriminácia ostatných. Uchádzač môže ponúknuť použitie i iných, kvalitatívne a technicky rovnakých riešení s kvalitatívne rovnakými alebo lepšími parametrami.

**Zdroje financovania:** Verejné zdroje obstarávateľa a poskytnutý finančná dotácia na podporu rozvoja športu na rok 2019 poskytnutá Úradom vlády SR. Úhrada prebehne bezhotovostne, na základe fakturácie dodávateľa, po dodaní predmetu zákazky so splatnosťou 30 dní.

**Verejný obstarávateľ si vyhradzuje právo** meniť podmienky obstarávania alebo obstarávanie zrušiť v prípade ak:

* 1. ani jedna z predložených ponúk nebude zodpovedať požiadavkám stanovených v tejto výzve;
  2. sa zmenili okolnosti, za ktorých bolo toto obstarávanie vyhlásené;
  3. ponuka uchádzačov bude vyššia ako predpokladaná cena obstarávania alebo finančné možnosti verejného obstarávateľa;
  4. nebude predložená ani jedna ponuka,
  5. verejnému obstarávateľovi nebude pridelená požadovaná finančná dotácia.

Uchádzači nemajú nárok na náhradu nákladov spojených s účasťou na tomto obstarávaní.

Verejný obstarávateľ v zmysle § 42 ods. 12 ZVO určil osobitné podmienky plnenia zmluvy, týkajúce sa sociálnych hľadísk – uplatňovania sociálneho aspektu pri verejnom obstarávaní. Zhotoviteľ sa zaviaže, že v prípade, ak ako dodávateľ predmetnej zákazky počas doby plnenia zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky.

Úspešný uchádzač vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí NFP, ak bude mať verejný obstarávateľ uzatvorenú zmluvu na financovanie diela, a to oprávnenými osobami, a poskytnúť im všetku potrebnú súčinnosť.

**Výsledok verejného obstarávania:** O výsledku vyhodnotenia ponúk budú uchádzači oboznámení do 7 dní odo dňa vyhodnotenia. Zmluva alebo objednávka s víťazným uchádzačom bude podpísaná v lehote viazanosti ponúk.

Košarovce, dňa 13. 11. 2019

............................................................................

Peter Čokota - starosta obce